Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 354/11/6606	Lučenec, 31.1.2012
EEČ : 2-47-7-2012

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Lučenec
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
v  dobe od 25.05.2011 do 03.06.2011 vykonala  neoprávnený  odber elektrickej energie  na odbernom mieste číslo XXXXX a  to tým spôsobom že v  rozvodovej skrinke bez  elektrometra   zapojila  prívod elektrického prúdu  káblami s prívodom do elektrickej inštalácie bytu,čím svojim konaním spôsobila  škodu  pre XXXXX  vo výške   257,76.-EUR
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
14 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Poverený príslušník  Obvodného ddelenia PZ v Lučenci uznesením č.  ORP-1393/LC-LC-11 zo dňa 20.06.2011 podľa § 199 odsek 1 Trestného poriadku  začal trestné stíhanie a súčasne podľa § 206 odsek 1 Trestného poriadku vzniesol obvinenie XXXXX pre prečin krádeže podľa §  212 odsek 2 písmeno e) Trestného zákona na tom skutkovom základe, že v  dobe od 25.05.2011 do 03.06.2011 vykonala  neoprávnený  odber elektrickej energie  na odbernom mieste číslo XXXXX, a  to tým spôsobom že v  rozvodovej skrinke bez  elektrometra   zapojila  prívod elektrického prúdu  káblami s prívodom do elektrickej inštalácie bytu,čím svojim konaním spôsobila  škodu  pre XXXXX,  vo výške  257,76.-EUR.  

            Po skončení skráteného vyšetrovania predložil poverený príslušník PZ prokurátorke spisový materiál s návrhom na konanie o dohode o vine a treste pre uvedený prečin. Preskúmaním vyšetrovacieho spisu som zistila, že obvinená sa k trestnej činnosti v plnom rozsahu priznala a  poškodenej strane za neorpávnený odber elektrickej energie uhradila škodu vo výške 257,76.-EUR a to dňa 20.07.2011. 
	
           Podľa § 216 odsek 1 Trestného poriadku v konaní o prečine, za ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby  na návrh policajta alebo aj bez návrhu  podmienečne zastaviť trestné stíhanie, keď obvinený vyhlási, že spáchal skutok za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne a nahradil škodu, pokiaľ bola  prečinom spôsobená, alebo s poškodeným o jej náhrade uzavrel dohodu  alebo urobil iné potrebné opatrenia na jej náhradu a vzhľadom na osobu obvineného, s prihliadnutím na jeho doterajší život a na okolnosti prípadu možno dôvodne takéto rozhodnutie považovať za dostačujúce. 
	
 V danom prípade u prečinu krádeže podľa §  212 odsek 2 písmeno e)   Trestného zákona horná hranica zákonom stanovenej trestnej sadzby neprevyšuje 5 rokov, obvinená vyhlásila, že spáchala skutok, za ktorý je stíhaná, s podmienečným zastavením trestného stíhania vyslovila súhlas  a poškodenej strane za neoprávnený odber elektrickej energie uhradila škodu v celkovej výške 257,76.-EUR. 
	
           Obvinená XXXXX bola doposiaľ jeden krát súdne trestaná a to rozhodnutím XXXXX pod sp.zn.XXXXX zo dňa 11.05.2005 pre trestný čin podľa § 238 odsek 1 Trestného zákona na podmienenčný trest odňatia slobody v trvaní tri mesiace so skúšobnou dobou do 25.07.2006, osvedčila sa dňa 25.07.2006, na páchateľa sa hľadí, akoby nebol odsúdený. 
 	
           Z horeuvedených dôvodov mám za to, že v danom prípade sú splnené všetky podmienky odôvodňujúce postup podľa § 216 odsek 1 Trestného poriadku. V súlade s § 216 odsek 2 Trestného poriadku som určila skúšobnú dobu v trvaní 14 (štrnásť) mesiacov, ktorá začína plynúť odo dňa právoplatnosti  tohto uznesenia. V prípade, ak obvinená  nebude viesť v priebehu skúšobnej doby riadny život, bude sa v trestnom stíhaní pokračovať /§217 odsek 1 Trestného poriadku/.

Poučenie:
                          Proti tomuto uzneseniu je prípustná sťažnosť, ktorú možno podať
                          v lehote do 3 dní odo dňa jeho doručenia cestou tunajšej 
                          prokuratúry na Krajskú prokuratúru v Banskej Bystrici. 
                          Sťažnosť má odkladný účinok. 

JUDr. Dobruša Molleková
prokurátorka